Pe scena Casei de Cultură a Sindicatelor Suceava va avea loc duminică, 21 aprilie 2024, începând cu ora 18.00, spectacolul extraordinar "Viața mea toată-i iubire",o călătorie în lumea minunată a cântecelor de dragoste și nu numai.
Este vorba de un concert gândit special pentru mame, doamne și domnișoare, cu ocazia sosirii primăverii. Pe scena suceveană vor urca și vor încânta publicul Orchestra Populară "Rapsozii Botoșanilor - Ioan Cobâlă", care va acompania artiștii Dan Doboș, Sorin Filip, Loredana Călin, Constantin Petrescu, Alina Huțu și soliștii instrumentiști Oleg Sacaliuc (vioară), Petrică Oloieru (țambal), Alexandru Todirel Marin (clarinet) și Ionuț Scripcariu (trompetă).
Invitata de onoare este artista poporului din Republica Moldova - Anișoara Puică, care se va afla pentru prima dată într-un spectacol la Suceava. Conducerea muzicală este asigurată de maestrul dirijor Ion Oloieru.
Managerul Orchestrei Populare "Rapsozii Botoșanilor - Ioan Cobâlă", artistul Dan Doboș, a declarat că biletele pentru spectacolul de pe 21 aprilie 2024 s-au pus în vânzare și se pot achiziționa de la Casa de Cultură a Sindicatelor Suceava. Prețul unui bilet este de 80 de lei.